JY LEES NOU Foto's
Bring 'n kamera naby my en ek kry so 'n halwe bewerasie. Dis soos om soggens leepoog in die spieël te kyk en stilweg te dink: “Is daai regtig ekke? Of val die lig maar net verkeerd?”
Nou ja, my hare is nou stomp gesny en ek was hulle sommer met ’n waslap. Maar ek moet sê, Phyllis het 'n goeie jop van ’n swak saak gemaak, warts ’n all.
Maar dan weer: Ek sit in my koerantkantoor en kyk na die Springbokke wat speel teen die All Blacks in 1995 in die eindstryd om die Wêreldbeker. Toe die eindfluitjie blaas, is die telling gelykop. Daar moet nóg twintig minute gespeel word. Voor die TV het ek en ’n paar senior redaksielede ons kneukels gekou. Toe kry die Springbokke die bal en Joost van der Westhuizen gee die mooiste van aangeë aan die losskakel Joel Stransky. My
hart sak in my skoene toe ek sien hy gaan skepskop, maar dis oor! Die Springbokke wen! Jubilasie in my kantoor en gejuig in die hele gebou.